3. svjetsko prvenstvo u branju maslina

Otok Brač je domaćin i trećem Svjetskom prvenstvu u berbi maslina! Prvenstvo će se održati u prekrasnom malom mjestu Postira, od 10. do 13. listopada, te će uključivati timove od po 4 berača (2 muškaraca i 2 žene).

Sva oprema će biti osigurana od strane organizatora, a bit će upriličene i ture po otoku, večere i druge zabave u nekonkurentnom dijelu 4-dnevnog događanja.

Uronite u bogatu tradiciju proizvodnje maslinovog ulja na otoku Braču, uživajte u plodovima svog rada i možda izađete i kao prvak natjecanja! Ovo je uistinu jedinstvena vrsta događaja i ne možemo dočekati da vidimo kako postaje neizostavni dio turističke ponude otoka Brača!

Hrvatski tim čine sljedeći članovi:

DANIJELA DVORNIK, poznata blogerica kojoj je ljubav prema Braču usadio pokojni muž Dino Dvornik. Na Braču ne provodi samo ljeta, nego i jesenske i zimske mjesece tijekom kojih bere masline u maslinicima svojih prijatelja. Preporuka iz prve ruke.

BLAŽENKO BOBAN, župan Splitsko – dalmatinske županije. U svom bogatom maslinarskom životopisu zabilježio je i branje sa slomljenim rebrom 2017. te u toj godini izdao i limitiranu ediciju ekstra djevičanskog maslinovog ulja pod nazivom ”Županovo rebro”. Najpoznatiji i najiskusniji maslinar među političarima.

FRANKA JOVIĆ TONKLI, novinarka HRT-a koja još nikada nije brala masline, ali je u svome poslu izvještavala sa svih vrsta terena, stoga joj ovaj kameni maslinarski neće predstavljati problem.

PETAR METLIČIĆ, rukometaš koji u svojoj kolekciji ima olimpijsko zlato, svjetsko zlato i dva srebra te europsko srebro i broncu. Hoće li svojoj kolekciji pridodati i kamenu medalju sa Svjetskog prvenstva u branju maslina preostaje nam vidjeti 11.10.2019. u masliniku sv. Josipa iznad Postira.

Pogledajte video najavu događanja